ZMLUVA O ZABEZPEČENÍ UMELECKÉHO VÝKONU

**uzatvorená v zmysle ust. § 269 ods.2 zákona č.513/1991 Zb. Obchodného zákonníka**

Dům kultury města Orlové, příspěvková organizace

so sídlom: Osvobození 797, 735 14 Orlová - Lutyně

IČO: 65890825 DIČ: CZ65890825.

v mene ktorej koná: Bc. Barbora Heczková, ředitelka

(ďalej len „Objednávateľ „)

na strane jednej

a

**KALI RECORDS s.r.o.**

so sídlom: M. Curie Sklodowskej 39,851 01 Bratislava

IČO: 46 365 711 DIČ: 2023357941, IČ DPH: SK2023357941

v mene ktorej koná: Miroslav Čimo - konateľ

(ďalej len „KALI records“)

na strane druhej

alebo ďalej ako „zmluvná strana alebo zmluvné strany“

**I.**

**PREDMET ZMLUVY**

1. Predmetom tejto zmluvy je určenie podmienok, na základe ktorých sa KALI records zaväzuje zabezpečiť vo vlastnom mene a za podmienok uvedených v tejto zmluve pre objednávateľa predvedenie umeleckého výkonu výkonného umelca …Kali…………………..(ďalej len „umelec“ ), špecifikovaný v článku II. tejto zmluvy a objednávateľ sa zaväzuje zaplatiť KALI records dohodnutú odmenu podľa článku III. tejto zmluvy.
2. KALI records je na základe zmluvy výhradným zástupcom umelca zabezpečujúcim vo svojom mene jeho umelecké výkony v rámci rôznych spoločenských a kultúrnych podujatí.

**II.**

**ŠPECIFIKACIA**

1. KALI records sa zaväzuje zabezpečiť predvedenie umeleckého výkonu umelca na akcii: „Den města Orlové“

typ umeleckého výkonu:  **spev**

miesto/deň/čas predvedenia umeleckého výkonu: Areál letního kina v Orlové - Lutyni, 19:00,28.5.2022

dĺžka vystúpenia: 45 min.

príchod na miesto: **cca** **.1 hod. pred vystúpením**

**III.**

**ODMENA**

1. Za zabezpečenie predvedenia umeleckého výkonu umelca sa objednávateľ zaväzuje zaplatiť KALI records odmenu vo výške …6000…+ DPH………€ /slovom šesťtisíc……......euro/, tým, že záloha 50% z dohodnutej odmeny bude vyplatená na účet Kali records do dňa 19. 3. 2022 na základe vystavenej zálohovej faktúry a zvyšná suma z dohodnutej odmeny bude splatná do dňa 13. 5 .2022 na základe vystavenej faktúry.
2. Odmena v zmysle bodu 1. tohto článku predstavuje jednorazovú odmenu za predvedenie umeleckého výkonu, vrátane skúšok a zahŕňa aj cestovné a produkčné náklady.
3. Dohodnutá odmena bude splatná na základe KALI records vystavenej faktúry v lehote jej splatnosti.

**IV.**

**PRÁVA A POVINNOSTI OBJEDNÁVATEĽA**

1. Objednávateľ sa zaväzuje vytvoriť optimálne podmienky na prípravu a realizáciu predvedenia umeleckého výkonu, zabezpečiť pódium, profesionálne a adekvátne nastavenie apartúry a akustiky, ozvučenie a osvetlenie podľa technického a pódiového plánu.
2. Objednávateľ je povinný na svoje náklady zabezpečiť šatňu určenú výhradne pre KALI records v čase od príchodu až do odchodu po skončení vystúpenia umelca.
3. V prípade, ak nebude možné z prevádzkových problémov na strane objednávateľa dokončiť predvedenie umeleckého výkonu v stanovenom čase, bude objednávateľ povinný oznámiť túto skutočnosť ihneď KALI records. KALI records má v tomto prípade nárok na 100 % dohodnutej odmeny, uvedenej v čl. III bod 1. tejto zmluvy.
4. Ak po uzatvorení zmluvy dôjde na základe rozhodnutia objednávateľa k zrušeniu vystúpenia/koncertu ,v prípade menej, ako 6 mesiacov prislúcha KALI records nárok na 50 % z dohodnutej odmeny, v prípade menej ako 3 mesiace- 100% z dohodnutej odmeny uvedenej v čl. III bod 1. tejto zmluvy.
5. Objednávateľ sám zo svojich prostriedkov uhradí všetky záväzky a dodrží všetky podmienky a povinnosti súvisiace s podujatím t.j. predvedením umeleckého vystúpenia voči autorským ochranným organizáciám (SOZA) a sám vyúčtuje a zaplatí všetky poplatky.

**V.**

**PRÁVA A POVINNOSTI KALI records**

1. KALI records prehlasuje, že umelec predvedie umelecký výkon osobne, riadne, včas a podľa podmienok ustanovených v tejto zmluve. Zároveň zabezpečí, že umelec v čase vystúpenia podľa tejto zmluvy nebude pod vplyvom alkoholu ani iných omamných a psychotropných látok.
2. KALI records sa zaväzuje oznámiť objednávateľovi náhle závažné dôvody na strane výkonného umelca (choroba, úraz, smrť v rodine a pod.), ktoré by mu bránili v plnení povinností podľa tejto zmluvy, a to bez zbytočného odkladu po ich zistení. Ak nastane takýto prípad zaniká pre KALI records nárok na zaplatenie dohodnutej odmeny podľa čl. III tejto zmluvy v plnom rozsahu podľa tejto zmluvy.
3. KALI records sa zaväzuje dodržiavať pokyny objednávateľa, resp. ním poverenej osoby, v súvislosti s prípravou a predvedením umeleckého výkonu a poskytnúť potrebnú súčinnosť. KALI records sa zaväzuje zabezpečiť dodržiavanie časového harmonogramu (najmä čas zvukovej skúšky, čas vystúpenia, dĺžka vystúpenia, ukončenie vystúpenia, atď.).
4. KALI records udeľuje objednávateľovi súhlas na zaznamenanie predvedeného umeleckého výkonu na audiovizuálny záznam za účelom jeho použitia sprístupnením prostredníctvom internetu (v službe Youtube, na sociálnych sieťach a i.) iba za účelom propagácie podujatia/koncertu organizovanom objednávateľom. Súhlas podľa predchádzajúcej vety udeľuje v časovo, vecne a územne  neobmedzenom rozsahu. Nahrávku vyhotoví objednávateľ na vlastné náklady a vo vlastnej réžii.
5. KALI records bude mať výhradné právo vyhotoviť si z  vystúpenia audiovizuálny záznam vlastnou nahrávacou technikou a bude oprávnená takto vyhotovený audiovizuálny záznam výhradne používať a to všetkými známymi spôsobmi bez akéhokoľvek obmedzenia.

**III.**

**OSTATNĚ DOJEDNANIA**

1. Zmluvné strany sa dohodli, že v prípade dôvodov hodných osobitného zreteľa a nepredvídaných okolností ( úmrtie, dopravná nehoda) nevzniká ani jednej zo zmluvných strán nárok na odškodnenie druhej strany. Ak však z dôvodov vyššej moci a bez zavinenia objednávateľa nebude možné umelecký výkon zrealizovať a umelec sa so sprievodom už dostavil na miesto predvedenia umeleckého výkonu alebo sa na toto miesto konania už prepravoval, v takomto prípade má KALI records nárok na 100% z dohodnutej odmeny uvedenej v čl. III, bod 1.
2. KALI records poskytne objednávateľovi v mene zastupovaného umelca súhlas na použitie podobizne, mena a priezviska pre účely propagácie vystúpenia podľa tejto zmluvy.
3. Obe zmluvné strany sa vzájomne zaviazali, že všetky podmienky dohodnuté v  tejto zmluve budú splnené riadne a včas , inak strana, ktorá zmluvné podmienky nesplní alebo poruší, zodpovedá za vzniknutú škodu v celom rozsahu strane druhej.
4. V prípade ak by sa koncert neuskutočnil z dôvôdu vládnych opatrení v súvislosti ochorenia Covid 19, zálohu , respektíve do tej doby zaplatenú sumu je Kali records povinný do 5. pracovných dní poslať objednávateľovi späť.

**MLČANLIVOSŤ**

Zmluvné strany súhlasia, že všetky informácie a skutočnosti, ktoré získali akýmkoľvek spôsobom o druhej Zmluvnej strane a jej činnosti pri uzavretí a plnení tejto Zmluvy, sa považujú za dôverné a majú charakter obchodného tajomstva. Zmluvné strany sa zaväzujú takéto informácie a skutočnosti neposkytnúť tretím osobám, ani týmto tretím osobám neumožniť ich sprístupnenie a nevyužiť na iný účel, ako na plnenie tejto Zmluvy. Dôverné informácie môžu byť poskytnuté alebo sprístupnené tretím osobám na základe písomného súhlasu druhej zmluvnej strany, ktorý nebude bezdôvodne odoprený, ak o neho bude požiadané. Porušenie záväzku mlčanlivosti zakladá právo zmluvnej strany, voči ktorej bol záväzok mlčanlivosti porušený, na odstúpenie od tejto zmluvy. Tým nie je dotknutý nárok tejto zmluvnej strany na náhradu škody spôsobenej porušením záväzku mlčanlivosti.

**VI.**

**ZÁVEREČNÉ USTANOVENIA**

* 1. Táto Zmluva nadobúda platnosť a účinnosť dňom jej podpísania oboma zmluvnými stranami.
	2. Táto zmluva sa uzatvára na dobu trvania dojednaných záväzkov a nie je možné ju vypovedať. Od tejto zmluvy je možné odstúpiť v prípade vážneho porušenia povinností niektorou zo zmluvných strán, ktoré nebude napravené na základe písomnej výzvy ani v dodatočne poskytnutej lehote.
	3. Túto Zmluvu je možné meniť a dopĺňať len formou písomných dodatkov podpísaných oboma zmluvnými stranami.
	4. Táto Zmluva je vyhotovená v dvoch exemplároch, po jednom pre každú zmluvnú stranu.
	5. Práva a povinnosti zmluvných strán výslovne neupravené v tejto Zmluve, ktoré vznikli na základe tejto Zmluvy alebo v súvislosti s ňou sa spravujú príslušnými ustanoveniami Obchodného zákonníka a ostatných všeobecne záväzných právnych predpisov.
	6. Zmluvné strany vyhlasujú, že túto Zmluvu neuzavreli v tiesni alebo za nevýhodných podmienok, že si ju prečítali, jej obsahu porozumeli a na znak súhlasu ju podpisujú.

V Bratislave, 9.2.2022

**Za Objednávateľa: Za KALI records:**